
 REPUBLIKA HRVATSKA 
TRGOVAČKI SUD U OSIJEKU
	 

U  I M E  R E P U B L I K E  H R V A T S K E

R J E Š E N J E


	Trgovački sud u Osijeku, po sucu pojedincu Dubravki Kuveždić, u skraćenom stečajnom postupku nad dužnikom GRAND PARIZ d.o.o. za usluge Zagreb, Drage Ivaniševića 10 B, OIB 55552353762, MBS 080947254, a povodom zahtjeva FINANCIJSKE AGENCIJE, RC ZAGREB, Podružnica Zagreb od 6. lipnja 2016., izvan ročišta, dana 3. siječnja 2017., 


r i j e š i o   j e

	
Obustavlja se skraćeni stečajni postupak nad dužnikom GRAND PARIZ d.o.o. za usluge Zagreb, Drage Ivaniševića 10 B, OIB 55552353762, MBS 080947254.     


Obrazloženje


	Dana  6. lipnja 2016. godine na Trgovačkom sudu u Zagrebu je zaprimljen Zahtjev Financijske agencije RC ZAGREB, Podružnica Zagreb za pokretanje skraćenog stečajnog postupka nad dužnikom GRAND PARIZ d.o.o. Zagreb, Drage Ivaniševića 10 B, OIB 55552353762.

Visoki Trgovački suda RH u Zagrebu je rješenjem broj 31-Su-958/16 od 20. rujna 2016. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu.
	Sud je sukladno članku 430. Stečajni zakon (Narodne novine br. 71/15, dalje SZ) dana 28. studenoga 2016. objavio oglas na mrežnoj stranici e-oglasne ploče suda pod brojem St-2612/16-3 kojim je pozvao osobu ovlaštenu za zastupanje dužnika da u roku od 15 dana od dana objave oglasa podnese sudu javnobilježnički ovjerovljeni popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka, te da uplate predujam u iznosu od 10.000,00 kn za pokriće troškova tog postupka na račun suda.
	Dužnik je 16. prosinca 2016. dostavio Očevidnik o redoslijedu plaćanja sa obračunom kamata FINE na dan 14. prosinca 2016. po kojem je stanje blokade dužnikovog računa 0. 
Kako  je  dužnik  nakon podnošenja zahtjeva za  provedbu  skraćenog  stečajnog postupka postao sposoban za plaćanje, to je postupak za provedbu skraćenog stečajnog postupka potrebno obustaviti, te je sud u skladu s odredbom članka 128. stav 9. i članka 428. stav 1. točka 2. SZ-a riješio kao u izreci. 

U Osijeku 3. siječnja 2017.     


S U D A C :
     Dubravka Kuveždić, v.r.


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu RH u roku od 8 dana, pismeno u 3 primjerka, putem ovoga suda.  


       Za točnost otpravka
       ovlašteni službenik:
          Darija Miličević  

